MRT งดให้บริการสถานี “ศูนย์สิริกิติ์” ช่วงประชุมเอเปค 16-19 พ.ย. นี้
ประกาศปิด! MRT แจ้งงดให้บริการสถานี “ศูนย์สิริกิติ์” ช่วงประชุมเอเปค 16-19 พ.ย. นี้ รับมาตรการรักษาความปลอดภัยเอเปค
ประกาศปิด! MRT แจ้งงดให้บริการสถานี “ศูนย์สิริกิติ์” ช่วงประชุมเอเปค 16-19 พ.ย. นี้ รับมาตรการรักษาความปลอดภัยเอเปค
9 พ.ย. 2565

ผู้สื่อข่าวรายงานข่าวจาก บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ผู้ให้บริการทางพิเศษและรถไฟฟ้า MRT สายสีน้ำเงิน และสายสีม่วง ร่วมกับการรถไฟฟ้าขนส่งมวลชนแห่งประเทศไทย (รฟม.) แจ้งปิดสถานีศูนย์การประชุมแห่งชาติสิริกิติ์ ของรถไฟฟ้า MRT สายสีน้ำเงิน และงดบริการรับ-ส่งผู้โดยสารในสถานีดังกล่าว ตั้งแต่วันที่ 16 พฤศจิกายน 2565 ตั้งแต่เวลา 00.01 น. ถึงวันที่ 19 พฤศจิกายน 2565 เวลา 18.00 น. ซึ่งเป็นไปตามมติที่ประชุมคณะอนุกรรมการด้านการรักษาความปลอดภัยและการจราจรเพื่อเตรียมการจัดการประชุมผู้นำเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค พ.ศ.2565 ณ ศูนย์การประชุมแห่งชาติสิริกิติ์
ทั้งนี้ผู้โดยสารยังสามารถใช้บริการรถไฟฟ้า MRT สายสีน้ำเงินในสถานีอื่นๆ ได้ตามปกติ โดยประชาชนที่มีความจำเป็นต้องเข้าพื้นที่บริเวณดังกล่าว กระทรวงการต่างประเทศ ได้จัดให้มีบริการรถรับ-ส่ง บนถนนรัชดาภิเษก ช่วงแยกพระรามที่ 4 และแยกอโศกมนตรี แบบไม่คิดค่าบริการ เพื่อลดผลกระทบและให้บริการประชาชนตลอดจนอำนวยความสะดวกให้แก่ผู้เข้าร่วมประชุม สื่อมวลชน และเจ้าหน้าที่ที่เกี่ยวข้อง ในวันที่ 16 พฤศจิกายน 2565 ตั้งแต่เวลา 07.00-22.30 น. วันที่ 17-18 พฤศจิกายน 2565  ตั้งแต่เวลา 05.00-00.50 น. และวันที่ 19 พฤศจิกายน 2565 ตั้งแต่เวลา 05.00-16.20 น. (รถออกทุก 15 นาที) โดยมีเส้นทางและจุดจอด ดังนี้
1.จุดจอดต้นทาง : ลานจอดรถ MRT ศูนย์การประชุมแห่งชาติสิริกิติ์
2.จุดหยุดรับ-ส่งที่ 1 : หน้าโรงแรมโมเดน่า บาย เฟรเซอร์ กรุงเทพฯ
3.จุดหยุดรับ-ส่งที่ 2 : ป้ายรถเมล์ตรงข้าม FYI Center
4.จุดหยุดรับ-ส่งที่ 3 : ศูนย์การประชุมแห่งชาติสิริกิติ์ (QSNCC)
5.จุดหยุดรับ-ส่งที่ 4 : หน้าอาคาร Exchange Tower ฝั่งถนนรัชดาภิเษก